Á 630. fundi bæjarráðs Fjallabyggðar var lagt fram erindi Jakobs Björnssonar fh. Orkusjóðs , dags. 15.11.2019 , þar sem fram kemur að Fjallabyggð hlaut ekki styrk vegna uppsetningar hleðslustöðva fyrir rafbíla í Ólafsfirði . Eitt þeirra markmiða með úthlutun styrkjanna , sem tilgreint var í auglýsingu þeirra , var að fjölga aflmeiri stöðvum en fyrir væru ( 50 kw ) . Umsóknir um uppsetningu á 150 kw stöðvum reyndust mun fleiri en reiknað var með . Niðurstaðan varð því sú að styrkja einungis uppsetningu slíkra stöðva . Ein undantekning er á Skjöldólfsstöðum á Jökuldal en þar er ekki unnt að setja upp svo aflmikla stöð . Bæjarráð samþykkir að fela bæjarstjóra að hefja viðræður við Olís og kannaður vilji fyrirtækisins til þess að setja niður hleðslustöð fyrir rafbíla á þjónustustöð í Ólafsfirði .